ΓΡΑΠΤΗ ΕΡΩΤΗΣΗ E-0332/02

υποβολή: Christos Folias (PPE-DE) προς την Επιτροπή

(12 Φεβρουαρίου 2002)

Θέμα: Σιδηροδρομικέςποδομές στην Ελλάδα

Σε συνέχεια της απάντησης του κ. Barnier εξ ονόματος της Επιτροπής (P-3122/01)(1), με ημερομηνία 24.1.2002, ερωτάται η ΕΕ να μας πληροφορήσει:

1. Ποιό το σύνολο των μέχρι σήμερα πληρωμών από το ΙΙ Κ.Π.Σ. 1994-1999 και από το Ταμείο Συνοχής για κάθε έργο που αφορά τις σιδηροδρομικέςποδομές στην Ελλάδα, συμπεριλαμβανομένου τροχαίουλικού και μελετών·

2. Ποιό το σύνολο των μέχρι σήμερα πληρωμών που πραγματοποίησε η Επιτροπή πριν και μετά τις τροποποιήσεις του φυσικού και οικονομικού αντικειμένου των έργων του σιδηροδρομικού δικτύου Θριάσιο-Ελευσίνα-Κόρινθος, Ευαγγελισμός-Λεπτοκαρυά, ηλεκτροδότηση ΠΑΘΕ (Εθνική Οδός Πατρών-Αθηνών-Θεσσαλονίκης)·

3. Υπήρξαν άλλες τροποποιήσεις για έργα του σιδηροδρομικού δικτύου·

4. Για τις σιδηροδρομικέςποδομές στην Ελλάδα ποιό είναι το σύνολο των δαπανών που έχουνποβληθεί από την Ελλάδα στιςπηρεσίες της ΕΕ και σε ποιό φυσικό αντικείμενο αντιστοιχούν οι εν λόγω δαπάνες·

5. Ποιό το φυσικό και οικονομικό αντικείμενο που ολοκληρώθηκε στα πλαίσια του νέου χρονοδιαγράμματος για τα τρία προαναφερθέντα έργα·

6. Σχετικά με το έργο της ηλεκτροδότησης ΠΑΘΕ, η ΕΕ μας πληροφορεί για αναστολή της συγχρηματοδότησης. Δεδομένου ότι το αρχικά εγκεκριμένο έργο συρρικνώθηκε στη χρηματοδότηση ορισμένων μελετών καθώς και στην τροποποίηση τουπάρχοντος συστήματος σηματοδότησης, θεωρεί η ΕΕ επιλέξιμες τις δαπάνες που έχουν γίνει για το έργο της ηλεκτροδότησης ΠΑΘΕ, από τη στιγμή που δεν αφορούν ολοκληρωμένο και λειτουργικό έργο, στοιχεία που απαιτούνται ως προϋπόθεση για συγχρηματοδότηση·

7. Ποιές είναι οι ημερομηνίες που κοινοποίησε η ΕΕ τα αποτελέσματα των ελέγχων της και ζήτησε την απάντηση των ελληνικών αρχών·

8. Πώς κρίνει η ΕΕ το συνολικό αποτέλεσμα παραγωγής έργων της ΕΡΓΟΣΕ Α.Ε.·

(1) ΕΕ C 147 E της 20.6.2002.

Απάντηση του κ. Barnier εξ ονόματος της Επιτροπής

(15 Απριλίου 2002)

1. Το συνολικό ποσό που καταβλήθηκε μέχρι σήμερα από το Ευρωπαϊκό Ταμείο Περιφερειακής Ανάπτυξης στο πλαίσιο του λειτουργικού προγράμματος Σιδηρόδρομοι του κοινοτικού πλαισίου στήριξης για την Ελλάδα κατά την περίοδο προγραμματισμού 1994-1999, συμπεριλαμβανομένων των δαπανών τροχαίουλικού και μελετών, ανέρχεται σε 363 εκατ. ευρώ. Η Επιτροπή προβαίνει σε ενδιάμεσες πληρωμές στα κράτη μέλη για τα λειτουργικά προγράμματα της περιόδου προγραμματισμού 1994-1999 βάσει των δηλώσεων δαπανών πουποβάλλονται από τα κράτη μέλη για το συνολικό λειτουργικό πρόγραμμα και δεν έχει διαθέσιμα στοιχεία, σ' αυτό το στάδιο, για το ποσό που καταβάλλεται για κάθε μεμονωμένο έργο.

Όσον αφορά το Ταμείο Συνοχής, το συνολικό ποσό των πληρωμών που καταβλήθηκε, την 1η Φεβρουαρίου 2002, για σιδηροδρομικέςποδομές στην Ελλάδα, είναι 453 756,412 ευρώ και αναλυτικά το εν λόγω ποσό ανά έργο έχει ως εξής:

>ΚΤΜ ΟΠΝΒΧΒ>

2.-5. Το συνολικό ποσό των πληρωμών του Ταμείου Συνοχής για τα ειδικά έργα που αναφέρονται στην ερώτηση έχει ως εξής:

- Θριάσιο-Ελευσίνα-Κόρινθος (φάση A) πριν από την τροποποίηση της αρχικής απόφασης: 54 εκατ. ευρώ (που αντιστοιχούν στο 90 % της εγκεκριμένης ενίσχυσης και στο 25,5 % του εγκεκριμένου φυσικού αντικειμένου).

- Θριάσιο-Ελευσίνα-Κόρινθος (φάση B) μετά την τροποποίηση της αρχικής απόφασης για το έργο: 16,5 εκατ. ευρώ (που αντιστοιχούν στο 20 % της εγκεκριμένης ενίσχυσης ως προκαταβολή).

- Ευαγγελισμός-Λεπτοκαρυά (φάση A): 234,85 εκατ. ευρώ (που αντιστοιχούν στο 90 % της συγκεκριμένης ενίσχυσης και στο 63 % του εγκεκριμένου φυσικού αντικειμένου).

- Ηλεκτροδότηση σιδηροδρομικής γραμμής Αθήνας-Θεσσαλονίκης: 21,6 εκατ. ευρώ (που αντιστοιχούν στο 64 % της εγκεκριμένης ενίσχυσης και στο 23 % του εγκεκριμένου φυσικού αντικειμένου).

Δεν έχουν πραγματοποιηθεί πληρωμές για τα δύο τελευταία έργα μετά από την τελευταία τροποποίηση των σχετικών αποφάσεων συγχρηματοδότησης, η οποία έλαβε χώρα το 2001 και το 1999 αντίστοιχα.

3. Υπήρξαν τέσσερις τροποποιήσεις του λειτουργικού προγράμματος Σιδηρόδρομοι 1994-1999 από την έγκρισή του τον Δεκέμβριο του 1994, συγκεκριμένα το 1996, 1998, 1999 και τέλος το 2000.

Όσον αφορά τις αποφάσεις του Ταμείου Συνοχής για τα μεμονωμένα σιδηροδρομικά έργα, οι αποφάσεις της Επιτροπής, οι οποίες έχουν τροποποιηθεί και το αντίστοιχο έτος της τροποποίησης, έχουν ως εξής:

>ΚΤΜ ΟΠΝΒΧΒ>

4. Το σύνολο των επιλέξιμων δημόσιων δαπανών που έχουν δηλωθεί από τις ελληνικές αρχές μέχρι τώρα, στο πλαίσιο του λειτουργικού προγράμματος Σιδηρόδρομοι 1994-1999, ανέρχεται σε 547 εκατ. ευρώ. Το αντίστοιχο ποσό για τα σιδηροδρομικά έργα του Ταμείου Συνοχής, δηλ. το σύνολο των επιλέξιμων δημόσιων δαπανών που δηλώθηκε μέχρι σήμερα, είναι περίπου 600 εκατ. ευρώ.

6. Πρέπει να σημειωθεί ότι οι πληρωμές που έγιναν μέχρι σήμερα για το έργο ηλεκτροδότησης καλύπτουν σχεδιασμούς και προπαρασκευαστικές εργασίες για τη μελλοντική ανάπτυξη του έργου. Η Επιτροπή θα ήθελε επίσης να επιστήσει την προσοχή του Αξιότιμου Μέλους του Κοινοβουλίου στο γεγονός ότι οι πληρωμές που έγιναν μέχρι σήμερα για το εν λόγω έργο είναι προκαταβολές και ενδιάμεσες πληρωμές. Ότανποβληθεί αίτηση για την τελική πληρωμή, η Επιτροπή ελέγχει εάν το έργο ή η φάση του έργου έχει ολοκληρωθεί και εάν είναι λειτουργικό σύμφωνα με τους κανονισμούς. Όσον αφορά περαιτέρω πληρωμές για το εν λόγω έργο, η θέση της Επιτροπής έχει ήδη διατυπωθεί στην απάντηση που δόθηκε στην γραπτή ερώτηση P-3122/01(1) του Αξιότιμου Μέλους του Κοινοβουλίου.

7. Η εμπειρογνωμοσύνη που διεξήχθη εξ ονόματος της Επιτροπής για την ηλεκτροδότηση και τα σιδηροδρομικά έργα Ευαγγελισμού-Λεπτοκαρυάς κοινοποιήθηκαν στις ελληνικές αρχές στις 25 Ιουλίου 2001. Οι ελληνικές αρχέςπέβαλαν στην Επιτροπή τις απόψεις και τα σχόλιά τους για την εν λόγω εμπειρογνωμοσύνη στις 30 Ιανουαρίου 2002.

8. Η ΕΡΓΟΣΕ ΑΕ δημιουργήθηκε στο πλαίσιο μιας πολιτικής που συμφωνήθηκε μεταξύ των ελληνικών αρχών και της Επιτροπής, βάσει του κοινοτικού πλαισίου στήριξης 1994-1999, για τη δημιουργία νέων ανεξάρτητων εταιρειών όσον αφορά τη διαχείριση μεγάλων έργωνποδομής έτσι ώστε να επιλυθούν τα προβλήματα σχεδιασμού, προϋπολογισμού, χρονοδιαγράμματος και ποιότητας της εκτέλεσης των εν λόγω έργων.

Άλλα παραδείγματα τέτοιων εταιρειών που δημιουργήθηκαν, σύμφωνα με το προηγούμενο κοινοτικό πλαίσιο στήριξης για την Ελλάδα, είναι η εταιρεία ΑΤΤΙΚΟ ΜΕΤΡΟ για τη διαχείριση της κατασκευής του μετρό της Αθήνας και των επεκτάσεων του και η εταιρεία ΕΓΝΑΤΙΑ για τη διαχείριση της κατασκευής της Εγνατίας οδού.

Η Επιτροπή έχει την πρόθεση, με τη βοήθεια εμπειρογνωμόνων, να εξετάσει την αποτελεσματικότητα και την ποιότητα της διαχείρισης του έργου που έχει παρασχεθεί από όλες τις προαναφερθείσες εταιρείες, αρχίζοντας με τον οικονομικό έλεγχο της ΕΡΓΟΣΕ, ο οποίος θα λάβει χώρα κατά τους επόμενους μήνες.

(1) ΕΕ C 147 E της 20.6.2002.